DeviantART
deviantART (poznat i kao dA) je međunarodna online umjetnička zajednica. Prvi put je lansirana 7. augusta 2000. godine. Osnivači dA su Angelo Sotira, Scott Jarkoff, Matthew Stephens i drugi. Sjedište deviantArt Inc nalazi se u holivudsoj oblasti Los Angeles, Kalifornija, Sjedinjene Države. dA pruža mjesto za sve registrovane korisnike da objavljuju svoje radove i komentare. Radovi su podijeljeni u kategorije fotografija, digitalna umjetnost, tradicionalno slikarstvo, literatura, filmografija i mnoge druge. Ostale usluge uključuju ankete, grupe i portofolio. "Fella", digitalizovana mačka, predstavlja zvaničnu maskotu dA. Počevši od augusta 2010. godine dA broji preko 14 miliona članova i preko 100 miliona radova. Domena deviantart.com privlači najmanje 36 miliona posjetilaca prema Compete.com studiji od 2008. godine. deviantART je trinaesta najveća društvena mreža u SAD-u sa 3,8 miliona posjeta sedmično.